COVID 19 World Updates : ವಿಶ್ವದಾದ್ಯಂತ 2.93 ಕೋಟಿಗೂ ಹೆಚ್ಚು ಸೋಂಕಿತರು ಗುಣಮುಖ ಅಮೆರಿಕ: ರಷ್ಯಾದಲ್ಲಿ ಒಂದೇ ದಿನದಲ್ಲಿ 15,150 ಹೊಸ ಕೋವಿಡ್19 ಪ್ರಕರಣಗಳು ಪತ್ತೆಯಾಗಿದ್ದು, ಮಾಸ್ಕೊದಲ್ಲಿ 5,049 ಪ್ರಕರಣಗಳು ಪತ್ತೆ ಆಗಿರುವುದರಿಂದ ಒಟ್ಟು ಪ್ರಕರಣಗಳ ಸಂಖ್ಯೆ 13,69,313ಕ್ಕೆ ಏರಿಕೆ ಕಂಡಿದ್ದು, ಈ ಅವಧಿಯಲ್ಲಿ ಸೋಂಕಿನಿಂದ 232 ಮಂದಿ ಸಾವಿಗೀಡಾಗಿದ್ದಾರೆ ಹಾಗೂ ಈವರೆಗೂ 23,723 ಮಂದಿ ಬಲಿಯಾಗಿದ್ದಾರೆ. ಜಗತ್ತಿನಾದ್ಯಂತ 3.92 ಕೋಟಿಗೂ ಅಧಿಕ ಜನರು ಕೋವಿಡ್19 ಸೋಂಕಿಗೆ ಒಳಗಾಗಿದ್ದರೆ, 11.03 ಲಕ್ಷಕ್ಕೂ ಹೆಚ್ಚು ಮಂದಿ ಸಾವನ್ನಪ್ಪಿದ್ದಾರೆ ಎಂದು ವರ್ಡೊ ಮೀಟರ್ ವೆಬ್ಸೈಟ್ ವರದಿ ಮಾಡಿದೆ. ಸದ್ಯ ಈವರೆಗೆ ವಿಶ್ವದಾದ್ಯಂತ 2.93 ಕೋಟಿಗೂ ಹೆಚ್ಚು ಸೋಂಕಿತರು ಗುಣಮುಖರಾಗಿದ್ದಾರೆ. ಒಟ್ಟು 87,04,038 ಕೋವಿಡ್ ಸಕ್ರಿಯ ಪ್ರಕರಣಗಳಿವೆ. ಸೋಂಕು ಪ್ರಕರಣಗಳ ಪಟ್ಟಿಯಲ್ಲಿ ಅಗ್ರ ಸ್ಥಾನದಲ್ಲಿರುವ ಅಮೆರಿಕದಲ್ಲಿ ಒಟ್ಟು 82,16,315 ಮದಿಗೆ ಕೊರೊನಾ ದೃಢಪಟ್ಟಿದೆ. ಈವರೆಗೂ 2,22,717 ಮಂದಿ ಸಾವಿಗೀಡಾಗಿದ್ದಾರೆ. 53,20,139 ಮಂದಿ ಈವರೆಗೆ ಗುಣಮುಖರಾಗಿದ್ದಾರೆ. ಕೋವಿಡ್ 19 ವೈರಸ್ ಲಿಸ್ಟ್ನಲ್ಲಿ ಎರಡನೇ ಸ್ಥಾನದಲ್ಲಿರುವ ಭಾರತದಲ್ಲಿ 73,70,468 ಪ್ರಕರಣಗಳು, ಬ್ರೆಜಿಲ್ನಲ್ಲಿ 51,70,996, ಕೊಲಂಬಿಯಾದಲ್ಲಿ 9,36,982, ಸ್ಪೇನ್ನಲ್ಲಿ 9,72,958 ಮತ್ತು ಅರ್ಜೆಂಟಿನಾದಲ್ಲಿ 9,49,063 ಕೊರೊನಾ ಸೋಂಕು ಪ್ರಕರಣಗಳು ದಾಖಲಾಗಿವೆ.